జోసెఫ్ యాంటిక్

జోసెఫ్ "జో" యాంటిక్ (13 మార్చి 1931 – 12 జూలై 2016) ఒక భారతీయ మైదాన హాకీ క్రీడాకారుడు. ఇతడు 1960లో రోమ్ లో జరిగిన ఒలింపిక్ క్రీడలలో కాంస్య పతకాన్ని గెలుచుకున్నాడు.
విశేషాలు
జోసెఫ్ సికిందరాబాదులో 1931, మార్చి 13న జన్మించాడు. ఇతడు 1960లో రోమ్‌ నగరంలో జరిగిన ఒలింపిక్ క్రీడలలో భారత హాకీ జట్టులో సెంటర్-హాఫ్ పొజిషన్‌లో డిఫెండర్‌గా ఆడాడు. ఈ ఒలింపిక్స్‌లో భారత జట్టు రజత పతకం సాధించి రెండవ స్థానంలో నిలిచింది. అంత వరకూ ఒలింపిక్ క్రీడలలో భారత హాకీ జట్టు వరుసగా బంగారు పతకాలను సాధించింది. ఈ క్రీడలలో పాకిస్తాన్ జట్టు ప్రథమస్థానంలో నిలిచి బంగారు పతకాన్ని కైవసం చేసుకోగా స్పెయిన్ మూడవ స్థానంలో నిలిచి కాంస్యాన్ని చేజిక్కించుకుంది. 1962లో జకార్తాలో జరిగిన 4వ ఆసియా క్రీడలలో కూడా ఇతడు భారత జట్టుకు ప్రాతినిథ్యం వహించి రజత పతకాన్ని అందించాడు.

ఇతడు బాంబే IX, పశ్చిమ రైల్వే, ఇండియన్ రైల్వే జట్ల తరఫున అనేక జాతీయ స్థాయి హాకీ పోటీలలో పాల్గొన్నాడు. 1973 నుండి కోచ్‌గా మారి భారతజట్టుకు ప్రపంచ కప్ శిబిరంలో శిక్షణను ఇచ్చాడు. పశ్చిమ రైల్వే జట్టుకు కూడా శిక్షకుడిగా ఉన్నాడు. 1982లో ఢిల్లీలో జరిగిన ఆసియా క్రీడల్లో పాల్గొన్న ఒమన్ జట్టుకు జాతీయ కోచ్‌గా పనిచేశాడు. ఆ జట్టుకు 2 సంవత్సరాలు కోచ్‌గా వ్యవహరించాడు.

మరణం
ఇతడు తన 85 యేళ్ళ వయసులో 2016, జూలై 12న ముంబైలోని ఒక ప్రైవేటు ఆసుపత్రిలో వయో సంబంధమైన సమస్యలతో మరణించాడు. ఇతనికి విలియమ్ అనే కుమారుడు, రీటా అనే కుమార్తె ఉన్నారు.

 మూలాలు 

వర్గం:2016 మరణాలు
వర్గం:1931 జననాలు
వర్గం:హాకీ క్రీడాకారులు
వర్గం:ఒలింపిక్ క్రీడాకారులు
వర్గం:ఒలింపిక్ క్రీడలలో పతకం సాధించిన భారత క్రీడాకారులు